ലൈഫ് മിഷന് പദ്ധതി: സംസ്ഥാനത്ത് 12,067 വീടുകള് കൈമാറി തിരുവനന്തപുരം: സംസ്ഥാനത്ത് ലൈഫ് മിഷന് പദ്ധതിയുടെ ഭാഗമായി നിര്മിച്ച 12,067 വീടുകള് ശനിയാഴ്ച കൈമാറി. വീടുകളുടെ താക്കോല്ദാന ചടങ്ങ് മുഖ്യമന്ത്രി പിണറായി വിജയന് ഓണ്ലൈനായി ഉദ്ഘാടനം ചെയ്തു.ഭവനരഹിതരില്ലാത്ത കേരളം ഇടതുപക്ഷ ജനാധിപത്യ മുന്നണി ജനങ്ങള്ക്ക് നല്കിയ ഉറപ്പാണെന്ന് മുഖ്യമന്ത്രി പറഞ്ഞു. ആ മഹത്തായ ലക്ഷ്യത്തിലേക്ക് അടിയുറച്ച കാല്വെപ്പുകളാണ് നടത്തുന്നത്. വരുന്ന അഞ്ച് വര്ഷത്തിനകം അഞ്ച് ലക്ഷം വീടുകള് നിര്മിക്കാനുള്ള നടപടികളുമായാണ് സര്ക്കാര് മുന്നോട്ടുപോകുന്നതെന്നും മുഖ്യമന്ത്രി പറഞ്ഞു.നൂറുദിന കര്മപരിപാടിയില് ഉള്പ്പെടുത്തി 12,067 വീടുകളുടെ നിര്മാണമാണ് കുറഞ്ഞ സമയം കൊണ്ട് പൂര്ത്തിയാക്കിയത്. ഇതില് 10,058 വീടുകള് ലൈഫ് മിഷന് മുഖേനയും 2,009 വീടുകള് പി.എം.എ.വൈ നഗരം പദ്ധതി മുഖേനയുമാണ് നിര്മിച്ചത്. ഇവയില് 7832 വീടുകള് ജനറല് വിഭാഗത്തിനും 3358 വീടുകള് പട്ടികജാതി വിഭാഗത്തിനും 606 വീടുകള് പട്ടികവര്ഗ്ഗ വിഭാഗത്തിനും 271 വീടുകള് മത്സ്യത്തൊഴിലാളി വിഭാഗത്തിനുമാണ് ലഭിച്ചത്.ലൈഫ് മിഷന്റെ ഭാഗമായി ഭൂരഹിതരുടെ പുനരധിവാസത്തിനായി 2207 യൂനിറ്റുകളടങ്ങിയ 36 ഭവനസമുച്ചയങ്ങളുടെ നിര്മാണം പുരോഗമിക്കുകയാണ്. ഇതിന് പുറമെ 17 ഭവനസമുച്ചയങ്ങള് നിര്മിക്കാനുള്ള നടപടികൂടി സ്വീകരിച്ചിട്ടുണ്ട്. വരുന്ന അഞ്ച് വര്ഷത്തിനകം അഞ്ച് ലക്ഷം വീടുകള് നിര്മിക്കാനാണ് സര്ക്കാര് ലക്ഷ്യമിടുന്നത്.